આ બાબતે અન્ય એક રહેવાસીએ મિડ-ડે LOCALને જણાવ્યું હતું કે ‘ફુટપાથનો ઉપયોગ ખાસ કરીને બાળકો અને સિનિયર સિટિઝનો કરતાં હોય છે. જો બાળકો પોતાની મસ્તીમાં કે સિનિયર સિટિઝનોને ધ્યાન ન રહે તો ગંભીર રીતે જખમી થઈ શકે છે. બંધ પડેલા કામને કારણે આ ફુટપાથ ચાલવાલાયક રહી નથી. અહીં સતત વાહનોની અવરજવર થતી હોય છે ત્યારે રસ્તા પર ચાલવું લોકો માટે બહુ જોખમી નીવડી શકે છે. આ માટે જ વહેલી તકે ફુટપાથનું કામ પૂરું થાય તથા ખુલ્લી ગટરને પણ ઢાંકણું લગાડીને બંધ કરવામાં આવે તો સારું થશે.’